CELEX: 32016D1202
Language: da
Date: 2016-07-18 00:00:00
Title: Rådets afgørelse (EU) 2016/1202 af 18. juli 2016 om fastlæggelse af den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen (WTO), til USA's anmodning om en WTO-fritagelse med henblik på at forlænge præferencebehandlingen af tidligere ikke-selvstyrende Stillehavsøer

23.7.2016   
            
            
               DA
            
            
               Den Europæiske Unions Tidende
            
            
               L 198/43
            
         RÅDETS AFGØRELSE (EU) 2016/1202
   af 18. juli 2016
   om fastlæggelse af den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen (WTO), til USA's anmodning om en WTO-fritagelse med henblik på at forlænge præferencebehandlingen af tidligere ikke-selvstyrende Stillehavsøer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ved artikel IX, stk. 3 og 4, i Marrakeshoverenskomsten om oprettelse af Verdenshandelsorganisationen (»WTO-overenskomsten«) fastsættes procedurerne for at indrømme en fritagelse for en forpligtelse, som er pålagt et medlem i medfør af WTO-overenskomsten eller en af de multilaterale handelsaftaler.
            
         
               (2)
            
            
               USA blev indrømmet en fritagelse fra forpligtelserne i henhold til artikel I, stk. 1, i den almindelige overenskomst om told og udenrigshandel 1994 (»GATT 1994«), der senest blev forlænget den 1. august 2007 for perioden frem til den 31. december 2016.
            
         
               (3)
            
            
               USA har i henhold til artikel IX, stk. 3, i WTO-overenskomsten indgivet en anmodning om at blive indrømmet en fritagelse fra sine forpligtelser i henhold til artikel I, stk. 1, i GATT 1994, frem til den 31. december 2026, i det omfang det er nødvendigt for at tillade USA fortsat at indrømme præferencebehandling for støtteberettigede produkter fra de tidligere ikke-selvstyrende Stillehavsøer (Republikken Marshalløerne, Mikronesiens Forenede Stater, Nordmarianerne (Commonwealth of the Northern Mariana Islands) og Republikken Palau), som importeres til USA's toldområde.
            
         
               (4)
            
            
               Efterkommes USA's anmodning om en WTO-fritagelse, vil det ikke få negative følger for hverken Unionens økonomi eller for handelsforbindelserne med de i henhold til denne fritagelse præferenceberettigede lande.
            
         
               (5)
            
            
               Det er derfor hensigtsmæssigt at fastlægge den holdning, der skal indtages på Unionens vegne i WTO's Almindelige Råd, til støtte for USA's anmodning om en fritagelse —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Det Almindelige Råd under Verdenshandelsorganisationen, er at støtte USA's anmodning om fritagelse fra forpligtelserne i henhold til artikel I, stk. 1, i den almindelige overenskomst om told og udenrigshandel 1994 indtil den 31. december 2026 i overensstemmelse med betingelserne i USA's anmodning om fritagelse.
   Denne holdning tilkendegives af Kommissionen.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 18. juli 2016.
      
         
            På Rådets vegne
         
         G. MATEČNÁ
         
            Formand